b'\n_START_ARTICLE_\nSugal\n_START_PARAGRAPH_\nAng salitang sugal ay nagkaroon ng maraming magkakaibang kahulugan depende sa kultura o kasaysayang pinaggagamitan nito. Sa ngayon, sa mga Lipunang Kanluranin, ay mayroon itong kahulugang pang-ekonomika, tumutukoy sa "paggagamit ng salapi o mga bagay na may halaga sa mga kaganapan na hindi tiyak ang kakahantungan na ang pangunahing intensiyon ay manalo na karagdagang salapi o/at mga materyal na bagay"._NEWLINE_Ang paglalaro sa kontekstong ito na ay kadalasang inilalarawan sa mga sandaling ang mga aktibidad ay ginagawang legal ng mga karampatang batas o ang mga gawain na ito ay hindi kasama sa mga batas kriminal. Ang mga kompanyang nagpapalaro ay nagbibigay ng mga legal na gawaing sugal sa publiko._NEWLINE_Sa Bibliya, mayroong sugal o pagsusugal na tinatawag na sapalaran o pakikipagsapalaran (mula sa salitang palad), na nangangahulugang pagbabakasakali, isang laro ng pagkakataon.  Katumbas ito ng alaswerte, pag-ato, huwego (laro) o pagtikim.  Sinasabi pa rin na ginagawa ang palabunutan upang malaman kung ano ang kagustuhan ng Diyos, kung sino ba ang mauuna o magwawagi.'